MUNICIPIUL BUCUREȘTI                                                                          
CONSILIUL LOCAL SECTOR 1

HOTĂRÂRE

privind aprobarea  modificării Organigramei, Statului de funcții  și  
Regulamentului de organizare și funcționare  ale 
Complexului Multifuncțional Caraiman

Văzând Expunerea de motive a Primarului Sectorului 1, Raportul de specialitate întocmit de către Directorul Executiv al Complexului Multifuncțional Caraiman, precum și Raportul de specialitate al Direcției Resurse Umane din cadrul Primăriei Sectorului 1;
Având în vedere Raportul Comisiei de studii, prognoze economico-sociale, buget, impozite şi taxe locale, al Comisiei pentru administraţie publică locală, juridică, apărarea ordinii publice, respectarea drepturilor şi libertăţilor cetăţenilor  şi patrimoniu şi al Comisiei de sănătate şi protecţie socială ale Consiliului Local al Sectorului 1;

Ținând seama de prevederilor Legii nr. 188/1999 privind Statutul funcționarilor publici, republicată, cu modificările și completările ulterioare;
Potrivit prevederilor Legii nr.53/2003- Codul Muncii, cu modificările și completările ulterioare;
Având în vedere prevederile Legii nr. 330/2009 privind salarizarea unitară a personalului plătit din fonduri publice și ale Ordonanței de Urgență a Guvernului României nr. 1/2010 privind unele măsuri de reîncadrare în funcții ale unor categorii de personal din sectorul bugetar și stabilirea salariilor acestora, precum și alte măsuri în domeniul bugetar;
În conformitate cu prevederile Legii nr.24/2000 privind Normele de tehnică legislativă la elaborarea actelor normative, republicată, cu modificările și completările ulterioare;
Ținând seama de prevederile Hotărârii Consiliului Local al Sectorului 1 nr.16/12.02.2008 privind înființarea în subordinea Consiliului Local Sector 1 a Complexului Multifuncțional Caraiman, ca instituție publică cu personalitate juridică;
Având în vedere avizul favorabil eliberat sub nr. 1918228/11.01.2010 de către Agenția Națională a Funcționarilor Publici;
În temeiul prevederilor art.45, alin.(1), art.81, alin.(2), lit.”e” și ”h”, coroborate cu  art.115, alin.(1), lit.”b” din Legea nr. 215/2001 a administrației publice locale, republicată, cu modificările și completările ulterioare,
CONSILIUL LOCAL SECTOR 1
HOTĂRĂȘTE:

Art.1. Se aprobă modificarea Organigramei  Complexului Multifuncțional Caraiman, conform Anexei nr.1, care face parte integrantă din prezenta hotărâre.
Art.2. Se aprobă modificarea  Statului de funcții al Complexului Multifuncțional Caraiman, conform Anexelor nr.2A și nr.2B, care face parte integrantă din prezenta hotărâre.
Art.3. Se aprobă modificarea  Regulamentului de organizare și funcționare  al Complexului Multifuncțional Caraiman, conform Anexei nr.3, care face parte integrantă din prezenta hotărâre.

Art.4. Celelalte hotărâri ale Consiliului Local al Sectorului 1 privind aprobarea Organigramei, Statului de funcții  și  Regulamentului de organizare și funcționare  ale Complexului Multifuncțional Caraiman își vor înceta aplicabilitatea începând cu data prezentei hotărâri.
Art.5. Primarul Sectorului 1, Secretarul Sectorului 1, Complexul Multifuncțional Caraiman, Direcția Resurse Umane și Serviciul Secretariat General, Audiențe vor duce la îndeplinire prevederile prezentei hotărâri.

